На основу члана 107.Статута општине Осечина (''Општински службени гласник'' бр.4/2019) Општинско веће општине Осечина на седници одржаној дана 23.06.2021.године донело је

**ПРОГРАМ ЈАВНЕ РАСПРАВЕ О НАЦРТУ**

**ЛОКАЛНЕ СТРАТЕГИЈЕ И ПЛАНА АКЦИЈЕ ЗА КВАЛИТЕТНО ИНКЛУЗИВНО ПРЕДШКОЛСКО ВАСПИТАЊЕ И ОБРАЗОВАЊЕ**

**ЗА ПЕРИОД 2020 – 2025.ГОДИНЕ**

Тачка 1.

Програмом јавне расправе о нацрту Локалне стратегије и плана акције за квалитетно инклузивно предшколско васпитање и образовање за период 2020 – 2025.године (у даљем тексту нацрт Стратегија), утврђује се начин спровођења јавне расправе, рокови излагања на јавни увид нацрта Одлуке, ток јавне расправе и извештавање о спроведеној јавној расправи.

Тачка 2.

 Циљ јавне расправе јесте обезбеђивање јавности у процесу доношења Стратегије и у омогућавању да заинтересова лица упуте примедбе, предлоге и сугестије које ће послужити за коначно утврђивање предлога Стратегије.

Тачка 3.

Израда Стратегије иницирана је у оквиру пројекта "Подршка реформи система предшколског васпитања и образовања у Србији" (Support to Preschool Education System Reform in Serbia- SUPER), који се реализује у сарадњи са Министарством просвете, науке и технолошког развоја. Пројектом управља Министарство финансија, Сектор за уговарање и финансирање програма из средстава Европске уније. Полазишта за израду Стратегије су актуелна документа образовне политике у Србији: Стратегија развоја образовања у Србији до 2020. године, Закон о основама система образовања и васпитања, Закон о предшколском васпитању и образовању, Закон о планском систему Републике Србије, Уредба о методологији управљања јавним политикама, Правилник о Основама програма предшколског васпитања и образовања Године узлета, Општи коментар 7. о реализацији дечијих права у раном узрасту.Сврха израде овог документа је дефинисање задатака и приоритетних активности са циљем унапређивање квалитета живота деце предшколског узраста и њихових породица кроз укључивање у систем предшколског васпитања и образовањау периоду од 2020-2025. године на територији општине Осечина.

Тачка 4.

 Од јавне расправе се очекује да подстакне стучњаке и ширу јавност да се укључе у процес расправе и дају конкретне предлоге, мишљења и коментаре на нацрт Стратегије.

Тачка 5.

Јавна расправа о нацрту Одлуке спроводи се путем:

* Партнерства (укључивањем представника јавног, приватног и цивилног сектора у јавну расправу)
* Информисања (јавно обавештење о предмету и току спровођења јавне расправе) и
* Транспарентности (јавна доступност документа који је предмет јавне расправе).

Тачка 6.

 Жељени учесници на јавној раправи су: предшколска и школске установе на територији општине Осечина, месне заједнице, службе Општинске управе, представници привреде, заинтересовани грађани и представници средстава јавног информисања.

Тачка 7.

 Јавна расправа о нацрту Одлуке биће одржана 07.07.2021.године у 10,00 часова,

у сали Скупштине општине Осечина, карађорђева 114, Осечина

 Текст нацрта Стратегије доступан је на интернет страници [www.osecina.com](http://www.osecina.com).

Тачка 8.

 Позив за јавну расправу и Програм јавне расправе поставља се на интернет страници [www.](http://www.)osecina.com.

Тачка 9.

 Учесници јавне расправе и други заинтересовани субјекти могу у писаној форми доставити своје предлоге, примедбе и сугестије нма нацрт Одлуке и то путем e-maila pu.lane.osecina@gmail.com

Примедбе, предлози и сугестије се подносе у слободној форми.

Тачка 10.

 У радно тело које ће спровести јавну расправу, прикупити и обрадити примедбе и сугестије и сачинити извештај, именују се:

 -Душица Грујичић

 - Младенка Ненадовић

 - Милица Марковић

Задатак радног тела је да:

* Предлоге, примедбе и сугестије примљене и писаној форми на нацрт одлуке размотри и заузме став о њиховом прихватању, делимичном прихватању или неприхватању;
* Организује усмену јавну расправу;
* О спроведеној јавној расправи сачини извештај и достави га Општинском већу без одлагања са нацртом Одлуке.

Тачка 11.

 Овај Програм ступа на снагу даном доношења, а објавиће се заједно са позивом за јавну расправу и нацртом Одлуке на сајту општина Осечина [www.](http://www.)osecina.com.

**Општинско веће општине Осечина**

број 060-25/2021, дана 23.06.2021.год

 **Председник Већа,**

 Никола Томић